**נספח א' - הוראות שימוש במחשב נייד המושאל מטעם הטכניון**

1. על המשאיל לנקוט אמצעי זהירות סבירים למניעת אובדן או נזק ולהחזיק את הרכוש המושאל במצב תקין ונאות.
2. המחשב הינו באחריותו ולשימושו של העובד בלבד.
3. העובד יעשה במחשב שימוש למטרה שלשמה נרכש ולכל שימוש סביר אחר.
4. אבטחת המחשב מפני גניבות
	1. בעת השארת המחשב בבית, יש לנעול אותו תחת מנעול אחד ואין להשאירו בחצר הבית.
	2. בעת השארת המחשב בחדר בבית מלון/ בית הארחה/ צימר- יש לדאוג לאחסונו בצורה בה לא ייגנב ו/או יינזק, כגון: להשאירו בכספת/ ארון נעול/ במזוודה סגורה עם מנעול או בכל אמצעי אחר שיאפשר למחשב הנייד להיות מאובטח.
	3. חל איסור מוחלט על השארת המחשב ברכב ללא השגחה. למען הסר ספק אין להשאיר את המחשב ברכב לא מאויש בשום מקרה לשום פרק זמן.
5. שימוש זהיר בעבודה עם המחשב
	1. יש לשמור את המחשב במקום מאובטח וחסין מפני רטיבות וחום (נזק שיגרם כתוצאה מקורוזיה אינו מבוטח תחת ביטוח הטכניון).
	2. בעת עבודה עם המחשב, יש להיזהר מחשיפתו למזון ולשתייה.
	3. יש להניח את המחשב במקום בטוח שימנע/ יפחית את הסיכון לנפילה שלו.
	4. יש לשמור על המחשב מפני פגיעה פיזית על ידי אחסונו בתיק מתאים, כאשר אינו בשימוש.
6. העובד חייב לדווח על כל נזק או אובדן שנגרם למחשב.
7. במקרה של גניבת ציוד מושאל, על המשאיל לפנות לתחנת משטרה ולהגיש תלונה בגין גניבת הציוד.

יש למסור לאחראי על הביטוח בטכניון העתק מטופס התלונה.